**Stílusosabbak, takarékosabbak és modernebbek: a Ford bemutatja az új Tourneo Connect és Tourneo Courier személyszállítókat**

* A Ford bemutatja továbbfejlesztett Tourneo Connect és Tourneo Courier személyszállítóit, amelyek 2018 közepétől új stílussal, új technológiákkal és élvezetes teljesítménnyel gazdagítják a Transit családot
* Az új Tourneo Connect kínálatában az új 1,5 literes EcoBlue dízel és a hengerlekapcsolásos technológiával felszerelt 1,0 literes EcoBoost benzinmotor is szerepel, és az autóhoz nyolcfokozatú automata váltó is rendelhető
* A kompakt felépítésű, új orrkialakítású Tourneo Courier felfrissített motorkínálatának tagjaihoz alapáron hatfokozatú manuális sebességváltó csatlakozik, és az autó felszereltségében a SYNC 3 technológia is megtalálható
* Az új modellekkel teljessé válik a Ford megújított Tourneo személyszállító-kínálata, amelyben már 2017-ben megjelent a kínálat csúcsát képviselő új Tourneo Custom

**köln, Németország, 2017. december 8.** – Ford ahéten bemutatta továbbfejlesztett Tourneo Connect és Tourneo Courier személyszállítóit, amelyek 2018 közepétől még stílusosabb dizájnnal, takarékosabb hajtásláncokkal és új, fejlett vezetőtámogató biztonsági rendszerekkel gazdagítják a Transit családot.

Az öt- és hétüléses változatban kapható új Tourneo Connect és az ötüléses új Tourneo Courier modellekkel teljessé válik a Ford megújított Tourneo személyszállító-kínálata. A modellsorozat csúcsát képviselő hét/kilencszemélyes Tourneo Custom már idén megjelent a piacon, és a vadonatúj, prémium minőségű utasteret kínáló jármű immár megrendelhető a márkakereskedésekben.

“Az új Tourneo Connect és Courier személyszállítók nemcsak tágas és sokoldalú autók, hanem olyan technológiákat is kínálnak a vásárlóknak, mint a SYNC 3 csatlakozási rendszer, aminek segítségével az emberek a lehető legtöbbet hozhatják ki pörgős, aktív életstílusukból,” nyilatkozta Szamosi Viktor, a Ford Magyarország ügyvezető igazgatója. „Kifinomult hajtáslánc-technológiáink – köztük a hengerlekapcsolással kiegészített 1,0 literes EcoBoost benzinmotor – révén az új Tourneo modellek nemcsak élvezetesebben vezethetők, hanem olcsóbban is lehet velük közlekedni.”

**Új Ford Tourneo Connect**

Az új Ford Tourneo Connect stílusos orr-részének leghangsúlyosabb elemei a látványos, öt díszléces Transit-hűtőrács és a keskenyebb fényszórók; az erős fényű HID Xenon lámpákat a gazdagabb felszereltségű változatokban LED nappali menetfény egészíti ki. Az autó frissebb megjelenését aerodinamikus vonalvezetés és első légterelő teszi teljessé.

Mind az ötüléses Tourneo Connect, mind pedig a hétüléses Grand Tourneo Connect utasai szép és tartós új kárpitozásban gyönyörködhetnek. A megújult műszerfalon egy új központi kezelőfelület kapott helyet, amit a gazdagabb felszereltségű modellváltozatokban tablet-jellegű, lebegő kialakítású, 6 colos színes érintőképernyő egészít ki; erről kezelhető az autó [SYNC 3](https://media.ford.com/content/fordmedia/feu/en/news/2016/02/20/_i-need-a-coffee--drivers-just-say-the-word-to-find-cafes--fuel-.html) kommunikációs és szórakoztató rendszere.

Az új modellben a szegmensben elsőként jelennek meg olyan vezetést támogató biztonsági rendszerek mint az [Intelligens Sebességhatároló](https://www.youtube.com/watch?v=F3qmtEGGlOo), ami automatikusan szabályozza az autó sebességét, megakadályozva a gyorshajtást; a [Gyalogosészleléssel kiegészített Ütközésre Figyelmeztető Rendszer](https://www.youtube.com/watch?v=pCl5op93E_s); az Oldalszél Stabilizálás; valamint az Aktív Parkolóasszisztens, ami a párhuzamos és a merőleges parkolóhelyekre egyaránt önálló kormányzással manőverezi be az autót.

A legmodernebb erőforrásokból összeállított motorkínálat alacsonyabb üzemanyag-fogyasztást kínál\*, és megfelel az Euro 6.2 károsanyag-kibocsátási előírásoknak. A Ford vadonatúj 1.5 EcoBlue dízelmotorja a legújabb üzemanyag-befecskendező, turbótöltő és emisszióvezérlő technológiákkal működik, és a csekély belső súrlódású erőforrás magasabb teljesítményt ad le, miközben érezhetően alacsony üzemanyag-fogyasztással mozgatja a Tourneo Connect és Grand Tourneo Connect modelleket.

Az új Tourneo Connect kínálatában a többszörös díjnyertes 1.0 EcoBoost motor új változata is szerepel, amelynek hengerfejét, üzemanyag-befecskendezését és emisszióvezérlését a mérnökök jelentős mértékben átalakították, hogy tovább csökkentsék az egység üzemanyag-fogyasztását. Az új technológiák közt fontos megemlíteni a hengerlekapcsolást, ami lehetővé teszi, hogy kis terhelés mellett a motor két hengerrel működjön, így redukálhatók a pumpáló mozgásból adódó veszteségek és az erőforrás még takarékosabbá válik.

Az autó alapfelszereltségében most egy tovább tökéletesített hatfokozatú manuális sebességváltó jelenik meg. Az 1,5 literes EcoBlue motorhoz emellett egy új nyolcfokozatú automata sebességváltó is kérhető, ami nemcsak alacsony üzemanyag-fogyasztást és gyors gázreakciókat biztosít, hanem zökkenőmentesen és fürgén kapcsolja a sebességfokozatokat.

A két új Tourneo Connectben továbbra is rugalmasan variálható ülések, tágas csomagtér és tolóajtók biztosítják a sokoldalúságot és a praktikumot. A Tourneo Connect 60/40 arányban osztott hátsó üléssora síkba dönthető vagy előre buktatható, sőt akár ki is emelhető; ez utóbbi esetben az első ülések mögött 2410 literes hasznos tér alakítható ki. A Grand Tourneo Connect hátsó üléssorai könnyen és gyorsan síkba dönthetők (ilyenkor a csomagtér mérete 2620 literre nő), a harmadik sor ülései pedig előre-hátra csúsztathatók, így az utastér még praktikusabban variálható.

**Új Ford Tourneo Courier**

A Ford Transit család legkisebb tagja, az ötüléses Tourneo Courier is megújult orr-résszel és áttervezett hűtőráccsal jelenik meg.

Az új formavilágú, ergonomikusabb középkonzolon a gazdagabb felszereltségű modellváltozatokban új helyre, a vezetőhöz közelebb került a nagyobb, 6 colos színes érintőképernyő, amelyen keresztül a [SYNC 3](https://media.ford.com/content/fordmedia/feu/en/news/2016/02/20/_i-need-a-coffee--drivers-just-say-the-word-to-find-cafes--fuel-.html) kommunikációs és szórakoztató rendszer is kezelhető.

A legutóbbi Euro 6.2 károsanyag-kibocsátási előírásoknak megfelelő motorkínálatban üzemanyag-takarékos 1.5 TDCi dízel- és 1.0 EcoBoost benzinmotorok szerepelnek. Mindegyik modellváltozatban a Ford vadonatúj, hatfokozatú manuális sebességváltója kerül a korábbi ötfokozatú egység helyére; az új szerkezet minőségibb kapcsolási érzetet, kifinomultabb működést és kedvezőbb üzemanyag-fogyasztást kínál.

A csekély üzemben tartási költségek érdekében a dízelmotoros modellek alapfelszereltségében egy új fogyasztáscsökkentő csomag is megjelenik, amelyben az optimalizált aerodinamikai megoldások mellett Aktív Hűtőrács technológia csökkenti az autó légellenállását, emellett pedig biztosítja, hogy a motor gyorsabban érje el optimális üzemi hőmérsékletét.

A kifutó modell minden értékét megőrizve az új Tourneo Courier remekül kihasználható csomag- és utasteret kínál a családok és a városi autósok aktív életstílusához. A rugalmasan variálható kabinban akár 1656 literes csomagtér is kialakítható a 60/40 arányban osztott hátsó üléssor ledöntésével, és az utastér hátsó része könnyen megközelíthető a két tolóajtón keresztül. A modellsorozat vásárlói négy különféle kivitel közül választhatnak, amelyek közt a Titanium és Sport változatok képviselik a kínálat csúcsát.

Az új Tourneo Connect és Tourneo Courier modellekről a 2018-as bemutatót megelőzően várhatók további információk (beleértve az üzemanyag-fogyasztási és teljesítmény-adatokat).

# # #

\* Az üzemanyag/energiafogyasztási, CO2-kibocsátási és az elektromos üzemmódban megtehető hatótávolság adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb EC/692/2008 direktíva alapján regisztrálták. Az üzemanyag-fogyasztási és CO2-kibocsátási adatok egy járműtípusra, nem pedig egy adott járműre vonatkoznak. Az alkalmazott tesztelési eljárás lehetővé teszi a különféle járműtípusok és különféle gyártmányok összehasonlítását. A közúti üzemanyag/energiafogyasztási, CO2-kibocsátási és az elektromos üzemmódban megtehető hatótávolság adatai eltérhetnek az itt közölt adatoktól, mivel ezeket befolyásolhatja a vezetési stílus, akárcsak egyéb, nem műszaki jellegű tényezők is. A CO2 egy üvegházhatású gáz, ami a legnagyobb mértékben felelős a globális felmelegedésért.

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |